Тенерифе – островна приказка
   След покана от наши приятели, аз и моят годеник, решихме да посетим остров Тенерифе. Пътуването продължи няколко часа , през които се прикачихме на друг самолет в Барселона. В късния слетобед пристигнахме в Puerto de la Cruz, най – старият курорт, намиращ се в северната част на острова, с население малко над 30 000 души. Градът е важен туристически център, чиито по – влажен, субтропичен климат, създава усещането за вечна пролет. Веднага щом се настанихме в хотела, аз и моите спътници, излязохме на опознавателна разходка. Определено, силно впечатление ми направиха пясъкът с много черен цвят (снимка 1 ) както и камъчетата, наредени едно върху друго.(сн. 2). Покрай красивия бряг се извисяваха както ниски, така и високи сгради.(сн.3,4,5)Малко по малко се свечеряваше и ние трябваше да изберем заведение, в което да хапнем, а това не се оказа трудно, защото заведенията бяха буквално на всяка крачка.(сн.6) Нощният живот тук кипеше с пълна сила. С моите приятели имахме късмета да уцелим момента, когато местните жители се подготвяха за карнавала, който може да се сравни с този в Рио де Жанейро. Във всеки един магазин се продаваха пищни, ярки костюми, а по улиците до нас се разхождаха весели мъже и жени, които пееха и танцуваха без свян.(сн.7,8,9)
На втория ден нашата компания се отправи към най – вълнуващото преживяване, което съм имала от много време насам, а това е Loro Park. Сумата за посещение е около 34 евро, но тя напълно си заслужава, ако сте любители на животните и имате цял ден на разположение.(сн. 10,11)Езерце с красиви, черни и жълти рибки, беше първото, което ми направи впечатление(сн.12) както и това, че всеки получи карта на мястото, по която да се ориентира.(сн.13) Паркът бе истинско райско кътче , а горилите ,които се взираха в наc бяха следващата точка от него.(сн.14,15) Въпреки топлото време навън, с изненада установих, че тук има огромна зала с няколко вида пингвини, чиито условия за живот доближаваха тези в естествената им среда  благодарение на огромния айсберг около тях. (сн.16,17)Така ,разхождайки се наоколо ,пред нас се разкри голямо езеро ,пълно с много розови фламинго.(сн.18)А по – нататък видяхме аквариум във формата на стъклен тунел, през който преминахме, а над нас плуваха всякакви морски създания, включително и акули.(сн.19,20,21,22) И тъкмо когато си мислех, че няма какво повече да видя попаднахме на тези цилиндри, пълни с медузи (сн. 23,24)Освен с голямото си разнообразие от животни като мравояди, шимпанзета, сурикати, костенурки, алигатори и още много други, паркът предлага и шоу програми, които са в различен час, така че да не се застъпват. Най – известното такова шоу е това с папагалите Ара, наречено Лоро шоу. (сн.26,27)Тези птици показаха невероятни математически и говорни умения, но въпреки всичко представлението с тюлени ми хареса повече. Те бяха големи артисти и обичаха аплодисментите.(сн.28,29)Но всички знаем колко интелигентни и мили създания са  делфините, затова посетихме и тях (сн.30,31) Следващото шоу беше с косатки .Тъй като при тяхното движение водата пръскаше навсякъде за тези, които искаха да бъдат на първите редици се предлагаха дъждобрани на цена от 3 евро .(сн.32,33) Лоро паркът затваря в 18:30 часа, когато минава и последното влакче, което напълно безплатно извозва туристите до центъра на града (сн.34).
   Ден трети посветихме на обиколка из целия остров с колата, която наехме от летището. Първата ни спирка беше Icod de los Vinos. Градче известно с огромното си Драконово дърво (Dracaena Draco) на възраст приблизително между 800 и 1000 години, високо  около 18 метра и с обиколка в основата на ствола над 20 метра.(сн.35) След него преминахме през скалните потоци на Gerachico (сн.36) и се отправихме към Pico del Teide(sn.37,38,39,40). Връх Тейде е най – високата точка в Испания и един от най – посещаваните в света. Издига се на височина от 3718 метра над нивото на Атлантическия океан. В наши дни вулканът е спящ, но не е угаснал. Растителност тук липсва, но заради голямата си надморска височина Тейде остава над облаците и гледката е зашеметяваща. По пътя си видяхме още Los Gigantes (сн. 41).Това са големи скални образувания, издигащи се на 500, 700 метра над морето.  Вечерта вече бяхме много уморени, затова аз реших следващия ден да останем в  Santa Cruz, където и отседнахме.
Санта Круз де Тенерифе  (сн.42,43,44) е столица на автономна област Канарски острови с население около 220 000 души. Тук разстоянията не са големи, а на самия център има разположен огромен фонтан, чиито гейзери се пускаха през почивните дни.(сн.45)В града има много забележителности, макар че не всички туристи мислят така. Който има желание,за сумата от 6 евро, може да посети парк Palmetum, където са събрани палми от цял свят (сн.46,47,48,49), а освен това гледката към морето е невероятна (сн.50). След тази обиколка ние продължихме към парк Garsia Sanabria (сн..51,52,53). Бяхме чували, че е красиво, но определено това, което видях надмина очакванията ми и не исках да си тръгвам. Нямах избор обаче, защото трябваше да се отправим към пристанището, което ни изненада с огромните си яхти и пътнически кораби .(сн.54,55)
Неусетно дойде краят на нашата екскурзия и за последна дестинация избрахме южната част на острова. Тук времето беше безоблачно и горещо , но въпреки това забавленията не свършваха . Пояздихме камили (сн.56,57), разходихме се по плажа на Los Cristianos, който много ми на помни за нашия Слънчев бряг (сн.58,59), а накрая седнахме да отдъхнем с  биричка и пържени картофки (сн.60). Край !

P.S.  Извинявам се за допуснатите грешки,  но това ми е първия пътепис. Много ще се радвам да го публикувате на сайта , а ако Ви е харесал, мога да подготвя още за другите държави , в които съм била като Кипър, САЩ, Англия,Румъния,Турция и т.н.
 С уважение, Мая!
